«Тараз қаласы әкімдігінің тұрғын жай-коммуналдық шаруашылық, жолаушы көлігі және автомобиль жолдары бөлімі»  коммуналдық мемлекеттік мекемесінің қызметіндегі  сыбайлас жемқорлық тәуекелдеріне ішкі талдау нәтижелері туралы
ТАЛДАМАЛЫҚ АНЫҚТАМА
Тараз қаласы                                                          2026 жылғы «04» қыркүйек

КІРІСПЕ БӨЛІГІ

	Қазақстан Республикасының «Сыбайлас жемқорлыққа қарсы іс-қимыл туралы» 2015 жылғы 18 қарашадағы №410-V ҚРЗ Заңының 8-бабының 5-тармағына, Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2022 жылғы 30 желтоқсандағы №488 бұйрығымен бекітілген Сыбайлас жемқорлық тәуекелдеріне ішкі талдау жүргізу жөніндегі әдістемелік ұсынымдарға сәйкес, «Тараз қаласы әкімдігінің тұрғын жай-коммуналдық шаруашылық, жолаушы көлігі және автомобиль жолдары бөлімі» коммуналдық мемлекеттік мекемесінде (бұдан әрі – Бөлім) сыбайлас жемқорлық тәуекелдеріне ішкі талдау жүргізілді.
	Бөлімнің қызметіндегі сыбайлас жемқорлық тәуекелдеріне ішкі талдау жүргізу туралы 2026 жылғы 7 шілдедегі №123-ө бұйрық негізінде жұмыс тобы құрылды.
	Ішкі талдау 2026 жылғы 13 шілде мен 21 тамыз аралығында жүргізілді.
	Талдаумен 2025 жылғы сәуір-желтоқсан және 2026 жылғы қаңтар-наурыз аралығындағы кезең қамтылды.
Талдау объектісі: «Тараз қаласы әкімдігінің тұрғын жай-коммуналдық шаруашылық, жолаушы көлігі және автомобиль жолдары бөлімі» коммуналдық мемлекеттік мекемесі.
Уәкілетті тұлға: Ғ.Алтаев 
Жұмыс тобының мүшелері:
1. С.Тұрғын
2. М.Карибаев
3. Н.Сапар
4. Комиссия хатшысы:  А.Мадешова
	Ішкі талдау барысында Қазақстан Республикасының қолданыстағы заңнамасы, Бөлімнің құқықтық актілері мен ішкі құжаттары, мемлекеттік қызмет көрсетуге қатысты құжаттар, мемлекеттік сатып алу құжаттары, бюджеттік жоспарлау және қаржылық құжаттар, мемлекеттік аудит материалдары, ақпараттық жүйелердегі мәліметтер, сондай-ақ өзге де қажетті ақпараттар зерделенді.
	Негізгі пайдаланылған нормативтік құқықтық актілер:
· Қазақстан Республикасының «Сыбайлас жемқорлыққа қарсы іс-қимыл туралы» Заңы;
· Қазақстан Республикасының «Қазақстан Республикасының мемлекеттік қызметі туралы» Заңы;
· Қазақстан Республикасының «Мемлекеттік сатып алу туралы» Заңы;
· Қазақстан Республикасының Әкімшілік рәсімдік-процестік кодексі;
· Бөлім қызметін реттейтін өзге де нормативтік құқықтық актілер;
· Тараз қаласы әкімдігінің 2018 жылғы 25 желтоқсандағы №3219 қаулысымен бекітілген Бөлім туралы ереже;

СИПАТТАУ БӨЛІГІ
1-БӨЛІМ. ҚҰҚЫҚТЫҚ АКТІЛЕР МЕН ІШКІ ҚҰЖАТТАРДАҒЫ СЫБАЙЛАС ЖЕМҚОРЛЫҚ ТӘУЕКЕЛДЕРІ
	Ішкі талдау барысында Бөлімнің қызметін реттейтін нормативтік құқықтық актілер мен ішкі құжаттарға сыбайлас жемқорлық тәуекелдерін анықтау тұрғысынан талдау жүргізілді.
	Талдау нәтижесінде Бөлім қызметін реттейтін құқықтық нормаларда сыбайлас жемқорлық құқық бұзушылықтарын жасауға тікелей мүмкіндік беретін нақты сыбайлас жемқорлық тәуекелдері анықталған жоқ.
	Сонымен қатар, мемлекеттік қызмет көрсету, бюджет қаражатын пайдалану және мемлекеттік сатып алуды жүзеге асыру бағыттарында ұйымдастырушылық-басқарушылық сипаттағы тәуекелдер анықталды. Аталған тәуекелдер осы анықтаманың 2-бөлімінде қаралды.

2-БӨЛІМ. ҰЙЫМДАСТЫРУШЫЛЫҚ-БАСҚАРУШЫЛЫҚ ҚЫЗМЕТТЕГІ СЫБАЙЛАС ЖЕМҚОРЛЫҚ ТӘУЕКЕЛДЕРІ
2.1. Персоналды басқару, оның ішінде сыбайлас жемқорлық тәуекелдеріне шалдыққан лауазымдарды айқындау
	Бөлім қызметкерлері штат кестесіне сәйкес қалыптастырылған. Талдау жүргізу кезеңінде бос лауазымдар болмаған.
	Бөлімнің мемлекеттік қызметшілері Қазақстан Республикасы Бас прокуратурасының Құқықтық статистика және арнайы есепке алу жөніндегі комитетінің ақпараттық сервисі арқылы тексерілді. Тексеру нәтижесінде мемлекеттік қызметшілер арасында соттылығы бар тұлғалар анықталған жоқ.
	Мемлекеттік қызметке жақын туыстардың тікелей бағынысты лауазымдарға тағайындалу фактілері анықталған жоқ.
	Жұмысқа қабылданған қызметкерлердің Бөлім басшылығымен туыстық немесе өзге де мүдделер қақтығысын туындататын байланыстары анықталмаған.
	Қызметкерлер Қазақстан Республикасының сыбайлас жемқорлыққа қарсы заңнамасында көзделген шектеулер мен міндеттерді қабылдаған.
	Талдау нәтижесінде қызметтік өкілеттіктерді жеке, топтық немесе өзге де қызметтік емес мүдделерге пайдалану, сыбайлас жемқорлыққа қарсы шектеулерді сақтамау фактілері анықталған жоқ.
	Сыбайлас жемқорлық тәуекелі: анықталған жоқ.
	Тәуекел деңгейі: төмен.
	
2.2. Мүдделер қақтығысын болғызбау және реттеу
	Персоналды басқару саласында мүдделер қақтығысының болуы, қызметкерлердің Бөлім басшылығымен үлестестігі, кадрлардың ауысу себептері, қызметкерлерді жұмыстан босату немесе лауазымын төмендету негіздерінің заңдылығы, жақын туыстардың, жұбайлардың және жекжаттардың бірлесіп қызмет атқаруы мәселелері зерделенді.
	Талдау барысында мүдделер қақтығысы, заңнама талаптарының бұзылуы немесе сыбайлас жемқорлық құқық бұзушылықтарын жасауға ықпал ететін фактілер анықталған жоқ.
	Сыбайлас жемқорлық тәуекелі: анықталған жоқ.
	Тәуекел деңгейі: төмен.
	
2.3. Мемлекеттік қызметтер көрсету
	Талдау кезеңінде Бөлім тарапынан жалпы 378 мемлекеттік қызмет көрсетілген.
	Мемлекеттік қызметтерді көрсету барысында мерзімдерді бұзу, заңнамада көзделмеген құжаттарды талап ету, ақпараттық жүйелерден алуға болатын құжаттарды сұрату және мемлекеттік қызмет көрсету сапасына қатысты азаматтардың шағымдары бойынша бұзушылықтар анықталған жоқ.
	Сонымен бірге, мемлекеттік қызмет көрсету тәртібінің сақталуына қатысты 156 бұзушылық анықталды, оның ішінде:
	- сыртқы (көрнекі) жарнама объектілерін орналастыруды келісу мемлекеттік қызметі бойынша – 1 факт;
	- әлеуметтік маңызы бар автомобильдік жолаушылар тасымалын субсидиялау мемлекеттік қызметі бойынша – 155 факт.
	Анықталған бұзушылықтар  қызмет көрсетушінің субъективті  себептерімен байланысты.
	Тәуекелдердің негізгі себептері ретінде құжаттардың толықтығы мен тиісінше рәсімделуін тексеру тетігінің жеткіліксіздігі, қызметкерлердің белгіленген рәсімдерді біркелкі қолданбауы және мемлекеттік қызмет көрсету барысында ішкі бақылаудың әлсіздігі айқындалды.
	Сыбайлас жемқорлық факторы: рәсімдердің тиісінше сақталмауы және қызметкердің субъективті шешім қабылдау мүмкіндігі.
	Сыбайлас жемқорлық тәуекелінің сипаттамасы: мемлекеттік қызмет көрсету кезінде белгіленген рәсімдердің сақталмауы қызметкердің субъективті шешім қабылдауына, жекелеген өтініш берушілерге негізсіз артықшылық берілуіне немесе мемлекеттік қызмет көрсету процесінің ашықтығының төмендеуіне жағдай жасауы мүмкін.
	Тәуекел деңгейі: жоғары.
	Ұсынымдар:
1. Қызмет көрсетудің әрбір кезеңі бойынша жауапты қызметкерлердің дербес жауапкершілігін нақтылау.
2. Анықталған 156 бұзушылық бойынша себептерге талдау жүргізіп, олардың қайталануына жол бермеу жөніндегі шаралар жоспарын әзірлеу.


2.4. Рұқсат беру функцияларын іске асыру
Бөлім тарапынан жеке рұқсат беру функциялары жүзеге асырылмайды.
Сыбайлас жемқорлық тәуекелі: анықталған жоқ.
Тәуекел деңгейі: қолданылмайды.
Негіздеме: Бөлімнің қызметтік өкілеттіктеріне сәйкес дербес рұқсат беру функциялары жүзеге асырылмайды.

2.5. Бақылау-тексеру функцияларын іске асыру
Бөлім тарапынан бақылау-тексеру функциялары жүзеге асырылмайды.
Сыбайлас жемқорлық тәуекелі: анықталған жоқ.
Тәуекел деңгейі: қолданылмайды.
Негіздеме: Бөлімнің қызметтік өкілеттіктеріне сәйкес бақылау-тексеру функциялары жүзеге асырылмайды.

2.6. Бюджет қаражатын игеру және бөлу
	Жамбыл облысы бойынша тексеру комиссиясының нұсқамасына сәйкес жүргізілген мемлекеттік аудит нәтижесінде  11 бюджеттік бағдарлама қамтылып, жалпы сомасы 28 615 208,3 мың теңге, оның ішінде 10 659 078,8 мың теңге бюджет қаражаты және 17 956 129,5 мың теңге активтер қамтылған.
	Мемлекеттік аудит қорытындысы бойынша жалпы сомасы 30 534 827,1 мың теңге болатын бұзушылықтар анықталған.
	Оның ішінде:
· 26 945 696,8 мың теңге көлемінде қаржылық бұзушылықтар;
· оның ішінде 150 613,4 мың теңге – өтелуге жататын;
· 26 795 083,4 мың теңге – қалпына келтіруге жататын қаражат;
· 2 965 248,7 мың теңге – тиімсіз жұмсалған бюджет қаражаты;
· 46 125,2 мың теңге – тиімсіз жоспарланған бюджет қаражаты;
· 577 756,4 мың теңге – жергілікті бюджеттің жіберіп алған экономикалық шығыны;
· 56 рәсімдік сипаттағы бұзушылық анықталған.
	Мемлекеттік аудит жүргізу барысында және Тексеру комиссиясының отырысына дейін 89 095,9 мың теңге өтеліп, 74 744,4 мың теңге қалпына келтірілген.
	Сыбайлас жемқорлық факторы: бюджет қаражатын жоспарлау және пайдалану кезінде бақылау рәсімдерінің жеткіліксіздігі, қаржылық тәртіптің сақталмауы, шешім қабылдау кезінде субъективтілік таныту мүмкіндігі.
	Сыбайлас жемқорлық тәуекелінің сипаттамасы: бюджет қаражатын тиімсіз жоспарлау және пайдалану, қаржылық және рәсімдік бұзушылықтардың орын алуы лауазымды тұлғалардың бюджет қаражатын бөлу және пайдалану кезінде субъективті шешім қабылдауына, бақылау рәсімдерін айналып өтуіне немесе қаражатты тиімсіз пайдалануға жағдай жасауы мүмкін.
Тәуекел деңгейі: жоғары.
Ұсынымдар:
1. Мемлекеттік аудит нәтижесінде анықталған бұзушылықтарды толық жоюды қамтамасыз ету.
2. Өтелуге және қалпына келтіруге жататын сомалардың бюджетке қайтарылуын қамтамасыз ету.
3. Қаржылық және рәсімдік бұзушылықтардың қайталануына жол бермеу үшін жауапты лауазымды тұлғалардың жауапкершілігін арттыру.
4. Бюджеттік бағдарламаларды жоспарлау және орындау кезінде ішкі қаржылық бақылауды күшейту.

2.7. Мемлекеттік сатып алуды жүзеге асыру
	Ішкі талдау барысында мемлекеттік сатып алуды жүзеге асырудың ерекше тәртібін қолдану кезінде сыбайлас жемқорлық тәуекелдеріне әкелуі мүмкін фактілер анықталды.
	Атап айтқанда, «Қызмет бабында пайдалану үшін» белгісін негізсіз қолдану арқылы мемлекеттік сатып алуды ерекше тәртіппен жүзеге асыру жағдайлары анықталған.
	Атап айтқанда:
· Тараз қаласын абаттандыру бойынша «Жасыл Ел-Тараз» ЖШС-мен 2025 жылғы 17 сәуірде №102 шарт жасалып, шарттың жалпы сомасы 3 409,1 млн теңгені құраған;
· Тараз қаласындағы «Құмшағал» және «Шөлдала» тұрғын алқаптарында сумен жабдықтау желілеріне тұрақты техникалық қызмет көрсету және оларды пайдалануға беру бойынша «Жамбыл су» МКК-мен 2025 жылғы 20 тамызда №329 шарт жасалып, шарттың жалпы сомасы 350 522,0 мың теңгені құраған.
	Сыбайлас жемқорлық факторы: мемлекеттік сатып алуды ерекше тәртіппен жүргізу негіздерінің жеткілікті деңгейде негізделмеуі және сатып алу рәсімдерінің ашықтығының төмендеуі.
Сыбайлас жемқорлық тәуекелінің сипаттамасы: «Қызмет бабында пайдалану үшін» белгісін негізсіз қолдану жекелеген өнім берушілерге артықшылық берілуіне, адал бәсекелестіктің шектелуіне және мемлекеттік сатып алу рәсімдерінің ашықтығының төмендеуіне жағдай жасауы мүмкін.
	Сонымен қатар, «Қызмет бабында пайдалану үшін» белгісі қойылған мемлекеттік сатып алуларға қатысты камералдық бақылау жүргізуге заңнамалық шектеулердің болуы анықталған тәуекелдерді уақтылы анықтау және алдын алу мүмкіндігін төмендетеді.
Тәуекел деңгейі: жоғары.
Ұсынымдар:
1. «Қызмет бабында пайдалану үшін» белгісін қолданудың негізділігін әрбір сатып алу бойынша құжаттық түрде тексеру.
2. Ерекше тәртіппен сатып алуды жүзеге асыру негіздерін растайтын құжаттардың толықтығы мен заңнама талаптарына сәйкестігін қамтамасыз ету.
3. Ерекше тәртіппен жасалатын шарттар бойынша қосымша ішкі бақылау тетігін енгізу.
4. Камералдық бақылауға жатпайтын сатып алулар бойынша қосымша ішкі мониторинг жүргізу.
5. Анықталған тәуекелдердің себептері бойынша профилактикалық шаралар жоспарын әзірлеу.

2.8. Бюджеттік жоспарлау
	Талдау барысында 2025 және 2026 жылдарға арналған қаржыландыру жоспарларының орындалуы зерделенді.
	2025 жылғы қаржыландыру жоспарына сәйкес есепті кезеңде 39 644 млн теңге қаражат бөлініп, оның 39 636 млн теңгесі игерілген. Игерілу деңгейі 99,98 % құраған. Игерілмеген қаражат көлемі 8 млн теңге болған.
	2026 жылға арналған қаржыландыру жоспарына сәйкес 44 503 168 мың теңге қаражат көзделген. 2026 жылдың алғашқы үш айында 9 519 107 мың теңге игерілген, бұл жылдық қаржыландыру жоспарының 21,39 %-ын құрайды.
	Сыбайлас жемқорлық факторы: бюджет қаражатын жоспарлау кезінде қажеттіліктің жеткіліксіз негізделуі және бюджеттік қаражаттың игерілуіне бақылаудың әлсіздігі.
	Сыбайлас жемқорлық тәуекелінің сипаттамасы: бюджет қаражатын жоспарлау мен игеру процесіндегі бақылаудың жеткіліксіздігі негізсіз шығыстарды жоспарлауға немесе қаражатты тиімсіз пайдалануға жағдай жасауы мүмкін.
Тәуекел деңгейі: орта.
Ұсыным:
Қаржыландыру жоспарының орындалуына ай сайын мониторинг жүргізіп, бюджет қаражатының мақсатты, тиімді және уақтылы игерілуін қамтамасыз ету.

2.9. Жеке және заңды тұлғалармен шарттар жасасу
	Бөлімнің жеке және заңды тұлғалармен шарттар жасасу тәртібіне, шарттық міндеттемелердің орындалуына, шарттарды келісу және бекіту рәсімдеріне талдау жүргізілді.
	Шарттарды жасасу кезінде тараптарды таңдаудың негізділігі, шарт талаптарының айқындығы, тараптардың құқықтары мен міндеттерінің нақты белгіленуі және шарттық міндеттемелердің орындалуын бақылау мәселелері зерделенді.
	Талдау нәтижесінде жеке және заңды тұлғалармен шарттарды негізсіз жасасу, жекелеген тұлғаларға артықшылық беретін шарт талаптарын белгілеу, мүдделер қақтығысын жасыру немесе шарттық міндеттемелердің орындалуын тиісінше бақыламау фактілері анықталған жоқ.
Сыбайлас жемқорлық тәуекелі: анықталған жоқ.
Тәуекел деңгейі: төмен.

2.10. Цифрлық жүйелерді әзірлеу және пайдалану
	Бөлім қызметінде пайдаланылатын ақпараттық және цифрлық жүйелердің әзірленуі мен пайдаланылуына, ақпаратты енгізу, өзгерту, сақтау және оған қол жеткізу тәртібіне талдау жүргізілді.
	Талдау барысында цифрлық жүйелерге қолжетімділік құқықтарының бөлінуі, ақпараттың дұрыстығы мен сақталуы, пайдаланушылардың әрекеттерін тіркеу мүмкіндігі және ақпараттық жүйелердегі деректерге рұқсатсыз өзгерістер енгізудің алдын алу тетіктері қаралды.
	Рұқсатсыз қол жеткізу, ақпаратты заңсыз өзгерту немесе жою, қызметтік өкілеттіктерді пайдалана отырып ақпараттық жүйелердегі деректерді бұрмалау фактілері анықталған жоқ.
Сыбайлас жемқорлық тәуекелі: анықталған жоқ.
Тәуекел деңгейі: төмен.

2.11. Талдау объектісінің ұйымдастырушылық-басқарушылық қызметінен туындайтын өзге де мәселелер
2.11.1. Бизнес-процестерді ұйымдастыру және өкілеттіктерді бөлу
	Бөлімнің құрылымы мен қызметтік міндеттерінің бөлінуі зерделенді. Қызметкерлердің лауазымдық міндеттері белгіленген.
Тәуекел деңгейі: төмен.

2.11.2. Өтініштерді қарау және мүдделі тараптармен өзара іс-қимыл жасау
	Өтініштерді қарау барысында заңнама талаптарының сақталуы зерделенді. Сыбайлас жемқорлық сипатындағы бұзушылықтар анықталған жоқ.
Тәуекел деңгейі: төмен.
2.11.3. Мүлік пен активтерді басқару
	Бөлім тарапынан мүлік пен активтерді басқару функциялары жүзеге асырылмайды.
Сыбайлас жемқорлық тәуекелі: анықталған жоқ.
Тәуекел деңгейі: қолданылмайды.
Негіздеме: Бөлімнің қызметтік өкілеттіктеріне сәйкес мүлік пен активтерді басқару функциялары жүзеге асырылмайды.
2.11.4. Қызметтің ашықтығы мен жариялылығын қамтамасыз ету
	Бөлімде сыбайлас жемқорлықтың алдын алуға бағытталған профилактикалық жұмыстар жүргізілуде.
	Қызметкерлерге сыбайлас жемқорлыққа қарсы заңнама талаптары түсіндіріліп, сыбайлас жемқорлық тәуекелдерін болдырмау және мүдделер қақтығысының алдын алу бойынша түсіндіру іс-шаралары өткізілген.
Тәуекел деңгейі: төмен.
2.11.5. Сыбайлас жемқорлыққа қарсы іс-қимыл жөніндегі  жұмысты ұйымдастыру
	Бөлімде сыбайлас жемқорлықтың алдын алуға бағытталған профилактикалық және түсіндіру жұмыстары жүргізілуде.
	Сонымен қатар, ішкі талдау барысында анықталған тәуекелдерді жоюға бағытталған нақты профилактикалық шараларды жүйелендіру қажеттілігі анықталды.
Тәуекел деңгейі: орта.

ҚОРЫТЫНДЫ БӨЛІМ
	Ішкі талдау нәтижесінде Бөлімнің ұйымдастырушылық-басқарушылық қызметінің жекелеген бағыттарында сыбайлас жемқорлық тәуекелдері анықталды.
	Анықталған тәуекелдер негізінен мемлекеттік қызметтер көрсету, бюджет қаражатын игеру және бөлу, мемлекеттік сатып алуды жүзеге асыру, бюджеттік жоспарлау және ішкі бақылау процестерімен байланысты.
Тәуекелдер картасына енгізуге жататын негізгі тәуекелдер:
1. Мемлекеттік қызмет көрсету рәсімдерінің сақталмауы – жоғары деңгей.
2. Бюджет қаражатын игеру және бөлу кезінде қаржылық және рәсімдік бұзушылықтардың орын алуы – жоғары деңгей.
3. Мемлекеттік сатып алуды ерекше тәртіппен жүзеге асыру кезінде «Қызмет бабында пайдалану үшін» белгісін қолданудың негізділігіне қатысты тәуекел – жоғары деңгей.
4. Бюджеттік жоспарлау және қаражаттың игерілуін бақылаудың жеткіліксіздігі – орта деңгей.
Жалпы анықталған негізгі тәуекелдер бойынша оларды  жоюға бағытталған ұсынымдар әзірленді.
Бөлімнің рұқсат беру және бақылау-тексеру, мүлік пен активтерді басқару функциялары жүзеге асырылмайтындықтан, аталған бағыттар бойынша сыбайлас жемқорлық тәуекелдері анықталған жоқ және олар талдау объектісінің қызметіне қолданылмайды.

Талдау нәтижесінде анықталған тәуекелдерді жою мақсатында:
1. мемлекеттік қызмет көрсету рәсімдеріне ішкі бақылауды күшейту;
2. мемлекеттік қызмет көрсету кезінде анықталған бұзушылықтардың себептерін жою;
3. мемлекеттік аудит нәтижесінде анықталған бұзушылықтарды толық жою және тиісті сомаларды өтеу/қалпына келтіру;
4. мемлекеттік сатып алуды ерекше тәртіппен жүзеге асыру кезінде негіздемелердің заңдылығы мен құжаттық расталуын қамтамасыз ету;
5. бюджеттік жоспарлау мен бюджет қаражатын игеруге ай сайын мониторинг жүргізу;
6. жауапты лауазымды тұлғалардың дербес жауапкершілігін арттыру;
7. сыбайлас жемқорлық тәуекелдерін болдырмау бойынша профилактикалық және түсіндіру жұмыстарын жүйелі түрде жүргізу ұсынылады.
	Бөлімде сыбайлас жемқорлықтың кез келген көріністерінің, құқық бұзушылықтардың  және сыбайлас жемқорлық тәуекелдерін туындататын әрекеттер мен жағдайлардың алдын алу жөніндегі жұмыс тұрақты негізде жалғастырылуы қажет.
	Лауазымдық міндеттерді орындау кезінде заңдылық, адалдық, әділдік, қызметтік әдеп және ашықтық қағидаттарына негізделген құқықтық мәдениетті қалыптастыруға бағытталған жұмыстар күшейтілуі тиіс.
	Қызметкерлер арасында сыбайлас жемқорлыққа қарсы іс-қимыл мәселелері бойынша профилактикалық және түсіндіру іс-шараларын жүргізу; 

